open-index/open-wikipedia-markdown huggingface dataset:
బంతిపూల జానకి

**బంతిపూల జానకి ** 2016 తెలుగు సినిమా.. ఈ చిత్ర నటులలో ఎక్కువమంది జబర్దస్త్ సీరియల్లోని వారే..సినిమా మొత్తం సింగిల్ షెడ్యూల్ లో పూర్తయింది.
## కథ
జానకి (దీక్షా పంత్)కి మోడల్ కావాలనేది కోరిక. ఆమె స్నేహితుడు శ్యామ్ (ధన్‌రాజ్) మరో అడుగు ముందుకేసి ఆమెను సినిమా న‌టిని చేయాల‌నుకుంటాడు. బంతిపూల జాన‌కి అనే చిత్రంతో జాన‌కికి ఏకంగా జాతీయ అవార్డు వ‌స్తుంది. దాంతో ఆ సినిమా హీరో ఆకాష్ (సుడిగాలి సుధీర్‌), ర‌చ‌యిత (రాకెట్ రాఘ‌వ‌), ద‌ర్శ‌కుడు (చ‌మ్మ‌క్ చంద్ర‌), నిర్మాత అహంకారం (అదుర్స్ ర‌ఘు) జాన‌కి ఇంటికి వ‌స్తారు. శ్యామ్‌ని జాన‌కి ఫ్రెండ్‌గా కాకుండా ఓ ప‌నోడిగా చూస్తుంటారు. అత‌న్ని వంట చేయ‌మ‌ని పుర‌మాయిస్తారు. ఆ న‌లుగురూ తెచ్చిన ఖ‌రీదైన బ‌హుమ‌తుల‌ను, వారి ప్ర‌వ‌ర్త‌న‌ను చూసిన శ్యామ్ చిన్న‌బుచ్చుకుంటాడు. అత‌న్ని తాజా చేయ‌డానికి జాన‌కి వంటింట్లోకి వెళ్తుంది. కానీ ఏదో వంక‌తో అక్క‌డి నుంచి వెళ్తాడు శ్యామ్‌. అదే అద‌నుగా చూసుకుని హీరో ఆకాష్ వంటింట్లోకి దూరి జాన‌కితో అస‌భ్య‌క‌రంగా ప్ర‌వ‌ర్తించ‌డానికి ప్ర‌య‌త్నిస్తాడు. అత‌న్ని ఆమె విసురుగా తోసేయ‌డంతో వెల్ల‌కిలా ప‌డి త‌ల వెనుక‌భాగం ప‌గిలి చ‌నిపోతాడు. అత‌ని శ‌వాన్ని దాచ‌డానికి ఆమె ఎలాంటి పాట్లు ప‌డింది? ఆకాష్ గురించి శ్యామ్‌తో పంచుకుందా? లేదా? ఆకాష్ శ‌వాన్ని దాచే క్ర‌మంలో అడ్డు త‌గిలిన ద‌ర్శ‌కుడిని ఏం చేశారు? నిర్మాత ప‌రిస్థితి ఏమైంది? జాన‌కిని గాఢంగా ప్రేమించిన ర‌చ‌యిత ఆత్మ‌హ‌త్య ఎందుకు చేసుకున్న‌ట్టు? మ‌ధ్య‌లో దొంగ (ష‌క‌ల‌క శంక‌ర్‌)కి అక్క‌డ జ‌రిగిన హ‌త్య‌ల‌తో సంబంధం ఎలా ఏర్ప‌డింది? పోలీస్ (భ‌ర‌త్‌) అనుమానాలేంటి? అవి నిజ‌మ‌య్యాయా? వ‌ంటివ‌న్నీ సినిమా లో భాగంగా కొనసాగుతాయి.
## నటులు
*ధన్‌రాజ్
*దీక్షా పంత్
*చమ్మక్ చంద్ర
*సుడిగాలి సుధీర్
*రాకెట్ రాఘవ
*షకలక శంకర్
*భరత్ రెడ్డి

## లింక్యులు
## మూలాలు

వర్గం:2016 తెలుగు సినిమాలు
రఘునాథ్ పాణిగ్రాహి

thumb|రఘునాథ్ పాణిగ్రాహి
**రఘునాథ్ పాణిగ్రాహి** ప్రఖ్యాత భారతీయ శాస్త్రీయ సంగీత విద్వాంసుడు, సంగీత దర్శకుడు. ఇతడు ఆలపించిన జయదేవుని గీతాగోవిందం ఇతనికి ఎంతో పేరు తెచ్చిపెట్టింది. 
## విశేషాలు

ఇతడు 1935, ఆగస్టు 10న ఒరిస్సాలోని రాయగడ జిల్లా గునుపూర్‌లో జన్మించాడు. ఇతడు తన తండ్రి నుండి సంగీతం నేర్చుకున్నాడు. గీతా గోవిందం ఆలాపనా విధానాన్ని కూడా తండ్రి నుండే పుణికిపుచ్చుకున్నాడు. ఫ్రెంచి ప్రభుత్వ సత్కారం పొందిన తొలి ఒడియా గాయకుడు ఇతడే. 2010లో ఇతడిని భారత ప్రభుత్వం  పద్మశ్రీ పురస్కారంతో సత్కరించింది. ఇతడి భార్య ప్రముఖ ఒడిస్సీ నృత్య కళాకారిణి సంయుక్త పాణిగ్రాహి. ఈమె 1997లో మరణించింది. ఇతడు తన భార్య పేరుతో సంయుక్త పాణిగ్రాహి ట్రస్టును ప్రారంభించి ఒడిస్సి నృత్య కారులకు ఎంతో చేయూతనిచ్చాడు. వారి ద్వారా ఒడిస్సీ నాట్యానికి ప్రపంచ గుర్తింపు తీసుకువచ్చాడు.

## సినిమా రంగం
ఇతడు 1950వ దశకం నుండి తెలుగు, కన్నడ, ఒరియా సినిమాలకు నేపథ్య సంగీతాన్ని అందించాడు.

ఇతడు పనిచేసిన తెలుగు సినిమాల వివరాలు: 

## మరణం
ఇతడు తన 80వ యేట 2013, ఆగస్టు 13వ తేదిన గుండెపోటుతో భువనేశ్వర్ లోని స్వగృహంలో మరణించాడు.

## మూలాలు

వర్గం:1935 జననాలు
వర్గం:పద్మశ్రీ పురస్కార గ్రహీతలు
వర్గం:తెలుగు సినిమా గాయకులు
వర్గం:కన్నడ నేపథ్య గాయకులు
వర్గం:సంగీత దర్శకులు
వర్గం:2013 మరణాలు
యెనిసెయి నది

**యెనిసెయి నది** (**Енисе́й**  - **యిన్యిస్యేయ్**) సైబీరియాలో ఉన్న ఒక నది. సైబీరియాలో ప్రవహించే మూడు గొప్ప నదుల్లో ఇది మధ్యది. మిగతా రెండూ ఓబ్, లెనా నదులు. ఇది ఆర్క్‌టిక్ మహాసముద్రం లోకి ప్రవహించే గొప్ప నది వ్యవస్థకు చెందినది. ఎనిసెయి ప్రపంచంలోని ఐదవ అతి పెద్ద నది. ఇది మిసిసిపీ నది కన్నా కొంచెం చిన్నదిగా ఉంటుంది, కానీ ప్రవాహంలో 1.5 రెట్లు ఉంటుంది. 

గ్రేట్ యెనిసెయి, లిటిల్ యెనిసెయి నదులు కైజిల్ వద్ద సంగమించి యెనిసెయి నదిగా మారతాయి. అక్కడి నుండి ఈ నది 3,487 కి.మీ. ప్రవహించి కారా సముద్రంలో కలుస్తుంది..దీని ఉపనది సెలెంగా పుట్టిన దగ్గరి నుండి చూస్తే యెనిసెయి పొడవు 5,075 కి.మీ. దీని పరీవాహక ప్రాంతం 25,80,000 చ.కి.మీ. యెనిసెయి రష్యా అనుబంధ రాజ్యాలైన తువా, ఖకాసియా,  క్రాస్నొయార్స్క్ క్రాయ్ ల గుండా ప్రవహిస్తుంది. క్రాస్నొయార్స్క్ నగరం యెనిసెయి నది ఒడ్డున ఉంది.

## మూలాలు

వర్గం:నదులు
దేవదత్తుడు

దేవదత్తుడు సుప్పబుద్ధ మహారాజ, ఆయన భార్య పామిత యొక్క పుత్రుడు.ఇతడు సిద్ధార్థ గౌతమునికి మేన బావ, యశోధరకు అన్న అవుతాడు. చిన్ననాటి నుండి అన్ని విషయాలలో సిద్ధార్థునికి ఎదురుతిరుగుతూ,ఆటంకాలు కలిగించేవాడు. 

సిద్ధార్థుడు గౌతమ బుద్ధునిగా అవతరించిన పిమ్మట దేవదత్తుడు కొంత కాలం శాక్య రాజ్యాన్ని చూసుకుంటాడు, సొంత చెల్లెలైన సిద్ధార్ధుని భార్యయగు యశోధరను మానసికంగా వేదిస్తాడు,కామిస్తాడు.

కొంతకాలం తరువాత బుద్ధుడు తిరిగి రాజ్యానికి రాగ ఆనందునితో పాటు దేవదత్తుడు కూడా బౌద్ధ సంఘములో చేరతాడు.మొదట్లో సక్రమంగా ఉంటూ అందరి మెప్పులు పొందినా కూడా కుట్ర, కల్మషం,కపటం కలిగిన దేవదత్తుడు బుద్ధతత్వాన్ని పొందలేడు, కానీ అత్యంత కాఠిన్యమైన శిక్షణలు చేసి అతీంద్రియ శక్తులను పొందుతాడు.

ఒకానొక దినం బుద్ధుని వద్దకు వెళ్లి తనను సంఘాధ్యక్షునిగా ప్రకటించమని అడుగుతాడు, అతని కుటిల ఆలోచన కనిపెట్టి బుద్ధుడు ఒప్పుకోడు.దానికి ఆగ్రహించిన దేవదత్తుడు వివిధ రకాల కుట్రలు పన్ని బుద్ధుణ్ణి అంతమొందించాలని విఫలయత్నం చేస్తాడు.బిక్షుసంఘాన్ని కొన్ని కారణాలు చూపి విభజిస్తాడు, కానీ సారిపుత్త, మోగ్గల్లాన బిక్క్షువులు దేవదత్తుని పంచన చేరిన బిక్కశువులకు బుద్ధ తత్వాన్ని,ధర్మాన్ని బోధించి తిరిగి బుద్ధ సంఘంవైపుకు వారిని నడుపుతారు.

ఇలా ఎన్నో చెడ్డ కర్మలకు పాల్పడిన దేవదత్తుడు ఆ కర్మలకు అనుగుణంగా చాలా దీన స్థితిలో మృత్యువుతో పోరాడి, బుద్ధుణ్ణి శరణు గోరుతూ మరణిస్తాడు.కానీ అతను చేసిన కొన్ని మంచి కర్మల ఫలితంగాను మరొక పుట్టుకలో "అత్థిస్సర"నామముతో పచ్చేక బుద్ధునిగా పుట్టి నిర్వాణం పొందుతాడని ప్రతీతి.
## గ్రంథములు
* 
* Deeg, Max (1999). The Saṅgha of Devadatta: Fiction and History of a Heresy in the Buddhist Tradition,  Journal of the International College for Advanced Buddhist Studies 2, 195- 230
* Matsunami, Yoshihiro (1979), Conflict within the Development of Buddhism, Japanese Journal of Religious Studies 6 (1/2), 329-345
* Mukherjee, Biswadeb (1966). Die Überlieferung von Devadatta, dem Widersacher des Buddha, in den kanonischen Schriften, München: Kitzinger
* Tezuka, Osamu (2006), Devadatta, London: HarperCollin
## ఇతర లింకులు
* Entry in Buddhist Dictionary of Pali Proper Names

వర్గం:బౌద్ధ సన్యాసులు
థేరవాదం

**థేరవాదం** అనేది బౌద్ధమతంలో ఒక శాఖ. థేరవాదం అనగా *పెద్దల సిద్ధాంతం*. ఈ వాదాన్ని అనుసరించే *థేరవాదులు* గౌతమ బుద్ధుడు స్వయంగా బోధించినట్లుగా తాము నమ్ముతున్న సూత్రాలను పాళీ భాషలో గ్రంథస్తం చేశారు. థేరవాదులు ఒక సహస్రాబ్ది పాటు ఈ సూత్రాలు అలాగే కాపాడుతూ వచ్చారు. మహాయానం, వజ్రయానంతో పోలిస్తే థేరవాదం సిద్ధాంతాల పరంగా, సన్యాసి ధర్మాల పరంగా కఠినమైన నియమ నిబంధనలు కలిగిఉంది.

ఈ ధర్మము త్రిపిటకములను ఆధారముగా చేసుకొని రూపుదిద్దుకొనినది. మిగతా బౌద్ధ విభాగ పాఠశాలతో పోల్చితే థేరవాదమే బుద్ధుని బోధనలకు దగ్గరగా ఉంటుందని ప్రతీతి. బుద్ధుని బోధనలు తప్పక పాటించే ఈ ధర్మములో సృష్టికర్త దేవుడు అనే అపోహలు ఉండవు. బౌద్ధములో సృష్టికర్త అనేవాడు లేడని నిర్ధారిస్తారు. సర్వాంతర్యామి దేవుడు అనే వాదనను బుద్ధుడు కొట్టిపారవేశాడు. 

చాలా శతాబ్దాలుగా థేరవాదము ఆగ్నేయాసియా ఖండము(థాయిలాండ్, మయన్మార్, కంబోడియా, లావోస్, శ్రీలంక)లో ప్రధానమైన ధర్మముగా ఉన్నది. ఈ ధర్మమును ఆచరించే వారి జనాభా 10 కోట్లకు పైనే. ఈ మధ్య కాలములో పశ్చిమ దేశాలైన అమెరికా, ఐరోపా, ఆఫ్రికా దేశాలలో కూడా థేరవాదమును ఆచరిస్తున్నారు.

## మూలాలు

వర్గం:బౌద్ధ మతము
పాములపాటి అంకినీడు ప్రసాదరావు

**పాములపాటి అంకినీడు ప్రసాదరావు** ఆంధ్రప్రదేశ్కు చెందిన రాజకీయ నాయకుడు. కాంగ్రెసు పార్టీ తరపున శాసనసభ్యునిగా, పార్లమెంట్ సభ్యునిగా. కేంద్రమంత్రిగా పనిచేసాడు.

## జననం, విద్య
ప్రసాదరావు 1929, ఫిబ్రవరి 23 న వీరయ్య, అనసూయమ్మ దంపతులకు నిడుబ్రోలు పట్టణంలో జన్మించాడు. నిడుబ్రోలులో హైస్కూల్ విద్య, గుంటూరు ఏసీ కళాశాలలో డిగ్రీ వరకు చదువుకున్నాడు. 1948లో శివప్రభాదేవితో ప్రసాదరావు వివాహం జరిగింది. వారికి ఇద్దరు కుమారులు, ఇద్దరు కుమార్తెలు.

## రాజకీయ ప్రస్థానం
ప్రసాదరావు చిన్నతనం నుండే రాజకీయాలపై ఆసక్తి ఉన్న అంకినీడు ఎన్నో ప్రజా ఉద్యమాలలో పాల్గొని గుర్తింపు పొందాడు. 1942లో క్విట్ ఇండియా ఉద్యమంలో పాల్గొని, మూడు నెలలు జైలు శిక్ష అనుభవించాడు. 1963లో పొన్నూరు పంచాయితీ సమితి ప్రసెడెంట్ గా పనిచేసాడు.

ప్రసాదరావు 1967లో పొన్నూరు శాసనసభ నియోజకవర్గం నుంచి కాంగ్రెసు పార్టీ శాసన సభ్యునిగా గెలుపొందాడు.

1969 -71 మధ్యలో కాసు బ్రహ్మానందరెడ్డి మంత్రివర్గంలో వాణిజ్యం, ఎగుమతుల శాఖామంత్రిగా పనిచేశాడు. 1968లో గుంటూరు జిల్లా మార్కెటింగ్ సొసైటీ చైర్మన్ గా ఎన్నికయ్యాడు.

1971లో ఒంగోలు లోక్‌సభ నియోజకవర్గం నుంచి, 1977, 1980లో బాపట్ల లోక్‌సభ నియోజకవర్గం నుంచి ఎన్నికయ్యాడు. 1979లో చరణ్ సింగ్ మంత్రివర్గంలో పర్యాటకం, పౌరవిమానశాఖ మంత్రిగా పనిచేశాడు. 1974లో జపాన్లో జరిగిన అంతర్జాతీయ పార్లమెంట్ సభ్యుల సదస్సులో భారతదేశ ప్రతినిధిగా పాల్గొన్నాడు.

## మరణం
వివాదరహితుడిగా, ఇందిరా గాంధీ వీరాభిమానిగా గుర్తింపు పొందిన అంకినీడు ప్రసాదరావు 1997, ఆగష్టు 27 న మరణించాడు.

## మూలాలు

* సుదీర్ఘ రాజకీయవేత్త పాములపాటి, ఆంధ్రజ్యోతి, 2016 అక్టోబరు 13.

వర్గం:గుంటూరు జిల్లా రాజకీయ నాయకులు
వర్గం:గుంటూరు జిల్లా నుండి ఎన్నికైన లోక్‌సభ సభ్యులు
వర్గం:గుంటూరు జిల్లా నుండి ఎన్నికైన శాసన సభ్యులు
వర్గం:గుంటూరు జిల్లాకు చెందిన కేంద్ర మంత్రులు
వర్గం:గుంటూరు జిల్లాకు చెందిన రాష్ట్ర మంత్రులు
వర్గం:ప్రకాశం జిల్లా నుండి ఎన్నికైన లోక్‌సభ సభ్యులు
వర్గం:1929 జననాలు
వర్గం:1997 మరణాలు
వర్గం:భారత ప్రభుత్వ మంత్రులు
కరుణాకరన్

**కరుణాకరన్** (జననం 28 జనవరి 1981) భారతదేశానికి చెందిన సినిమా నటుడు. ఆయన 2013లో సూదు కవ్వుమ్ సినిమాద్వారా సినీరంగంలోకి అడుగుపెట్టి  యామిరుక్క బయమే (2014) , జిగర్తాండ (2014)లో సహాయక పాత్రల్లో నటించాడు.
## జీవితం
కరుణాకరన్ తన చిన్న వయసులో ఢిల్లీ లో నివసించేవాడు, కరుణాకరణ్ తండ్రి కేంద్ర నిఘా సంస్థ రా లో సేవలందించడం వలన వారు అక్కడ నివసించవలసి వచ్చింది. ఆ తరువాత తన ఉన్నత విద్యను తిరుచురాపల్లిలోని సెయింట్ జాన్స్ వెస్ట్రీ ఆంగ్లో ఇండియన్ పాఠశాలలో అభ్యసించాడు. శస్త్ర విశ్వవిద్యాలయం నుండి గ్రాడ్యుయేషన్ పట్టా పొందిన తరువాత మొదట్లో రసాయనిక ఇంజనీరుగా వృత్తి జీవితాన్ని ప్రారంభించిన కరుణాకరన్ తరువాతి కాలంలో సాఫ్టునువారు రంగంలో పని చేసాడు. 

ఆ తరువాతి కాలంలో షార్ట్ ఫిలిమ్స్ లో నటించిన ఇతను, 2012లో కార్తిక్ సుబ్బరాజు దర్శకత్వంలో నిర్మించిన పిజ్జా సినిమాలో విజయ్ సేతుపతి మిత్రుని పాత్రలో నటించి ప్రజాదరణ పొందాడు. ఆపై సినిమాలపై మరింత ద్రుష్టి సారిస్తూ వచ్చాడు. 

## ఫిల్మోగ్రఫీ

### సినిమాలు

### టెలివిజన్

### వెబ్ సిరీస్

### షార్ట్ ఫిల్మ్‌లు

## మూలాలు

వర్గం:1981 జననాలు
వర్గం:జీవిస్తున్న ప్రజలు
రిషి

**రిచర్డ్ రిషి** ఒక దక్షిణభారత సినీ నటుడు. ఎక్కువగా తెలుగు, తమిళ సినిమాల్లో నటించాడు.

## వ్యక్తిగత జీవితం
రిచర్డ్ 1977 అక్టోబరు 20న బాబు, ఆలీస్ దంపతులకు జన్మించాడు. వారిది చెన్నైలో స్థిరపడ్డ మలయాళి కుటుంబం. అతను పన్నెండో తరగతి దాకా లయోలా మెట్రిక్యులేషన్ స్కూల్ లో చదివాడు. అతని సోదరీమణులు షాలిని, షామిలి కూడా నటులే. వీరందరూ కలిసి బాలనటులుగా నటించారు. వీరి తండ్రి సినిమాల్లో ప్రవేశించాలనే కోరికతో చెన్నై వచ్చి స్థిరపడ్డాడు. ఆయన పిల్లలను నటులుగా చేయడం ద్వారా ఆ కోరిక తీర్చుకున్నాడు.

## సినిమాలు

## మూలాలు

వర్గం:తెలుగు సినిమా నటులు
వర్గం:తమిళ సినిమా నటులు
వర్గం:1977 జననాలు
సెంటెనియల్ లైట్

**సెంటెనియల్ లైట్** (**Centennial Light**) అనేది ప్రపంచంలోనే అత్యంత ఎక్కువకాలంగా నిరంతరంగా వెలుగునిస్తున్న బల్బు. ఇది 1901 నుండి నిరంతరంగా వెలుగుతూనే ఉంది. ఇది 4550 తూర్పు అవెన్యూ, లివర్మోరే, కాలిఫోర్నియాలో ఉంది. లివర్మోరే-ప్లెసంటన్ ఫైర్ డిపార్ట్‌మెంట్ దీన్ని నిర్వహిస్తోంది. దాని దీర్ఘాయువు కారణంగా, బల్బు‌ *[[గిన్నీస్ ప్రపంచ రికార్డులు|గిన్నిస్ బుక్ ఆఫ్ వరల్డ్ రికార్డ్స్ గుర్తించింది]]*,  *[[ రిప్లీస్ బిలీవ్ ఇట్ ఆర్ నాట్!|రిప్లీస్ బిలీవ్ ఇట్ ఆర్ నాట్!]]*, జనరల్ ఎలక్ట్రిక్లు కూడా గుర్తించాయి. 

## చరిత్ర
link=https://te.wikipedia.org/wiki/%E0%B0%A6%E0%B0%B8%E0%B1%8D%E0%B0%A4%E0%B1%8D%E0%B0%B0%E0%B0%82:Centennial-Light-Bulb-pendant-light-in-Livermore-CA-2016.jpg|alt=A photo of the pendant light at Fire Station #6 in which the bulb is installed.|ఎడమ|thumb|361x361px|ఫైర్ స్టేషన్ # 6 వద్ద లాకెట్టు కాంతి, దీనిలో బల్బ్ వ్యవస్థాపించబడింది.
సెంటెనియల్ లైట్ మొదట 30- వాట్ల  (లేదా 60-వాట్  ) బల్బు. కానీ ఇప్పుడు చాలా మసకగా ఉంది; 4-వాట్ల నైట్‌లైట్ లాగా కాంతిని ఇస్తోంది.   చేతితో చేసే, కార్బన్-ఫిలమెంట్ కామన్ లైట్ బల్బు సాంకేతిక పరిజ్ఞానాన్ని ఫ్రెంచ్ ఇంజనీర్ అడోల్ఫ్ చైలెట్ కనుగొన్నాడు. దీనిని ఒహైయోలోని షెల్బీలో 1890 ల చివరలో షెల్బీ ఎలక్ట్రిక్ కంపెనీ తయారు చేసింది;  జైల్ఫా బెర్నాల్ బెక్ ప్రకారం, 1901 లో ఈ బల్బు‌ను ఆమె తండ్రి డెన్నిస్ బెర్నాల్ అగ్నిమాపక విభాగానికి విరాళంగా ఇచ్చాడు.  బెర్నాల్ లివర్మోర్ పవర్ అండ్ వాటర్ కంపెనీకి ఓనరు. అతను తన సంస్థను విక్రయించినప్పుడు బల్బును ఫైర్ స్టేషన్కు విరాళంగా ఇచ్చాడు. ఆ కథనాన్ని ఆ కాలానికి చెందిన ఫైర్‌ఫైటర్ వాలంటీర్లు సమర్ధించారు. 

ఈ బల్బును కనీసం నాలుగు ప్రదేశాలలో వేలాడదీసినట్లు ఆధారాలున్నాయి. దీనిని మొదట 1901 లో ఎల్ స్ట్రీట్‌లోని గొట్టం బండి ఇంట్లో వేలాడదీశారు,  తరువాత అగ్నిమాపక, పోలీసు విభాగాలు ఉపయోగించే డౌన్ టౌన్ లివర్మోర్ ‌లోని గ్యారేజీకి తరలించారు.  అగ్నిమాపక విభాగాన్ని విడదీసినపుడు దానిని మళ్ళీ కొత్తగా నిర్మించిన సిటీ హాల్‌కు తరలించారు.

దీని అసాధారణ దీర్ఘాయువును 1972 లో రిపోర్టర్ మైక్ డన్స్టన్ మొదటిసారి గుర్తించాడు. వారి జీవితమంతా లివర్మోర్లో నివసించిన ప్రజలను ఇంటర్వ్యూ చేసిన తరువాత అతను, *ట్రై-వ్యాలీ హెరాల్డ్లో* "లైట్ బల్బ్ మే బి వరల్డ్స్ ఓల్డెస్ట్" అనే వ్యాసం రాశాడు. డన్స్టాన్ *[[గిన్నీస్ ప్రపంచ రికార్డులు|గిన్నిస్ బుక్ ఆఫ్ వరల్డ్ రికార్డ్స్]]*, *రిప్లీస్ బిలీవ్ ఇట్ ఆర్ నాట్*, జనరల్ ఎలక్ట్రిక్లను సంప్రదించాడు. వీరంతా ఇది ఉనికిలో ఉన్న దీర్ఘకాలిక బల్బు అని ధ్రువీకరించారు. 

## మూలాలు


వర్గం:విద్యుత్ ఉపకరణాలు
కందికొండ యాదగిరి

**కందికొండ** (1973 అక్టోబరు 13 - 2022 మార్చి 12) గా పిలువబడే **కందికొండ యాదగిరి** ప్రముఖ సినీ గీత రచయిత, కవి, కథకుడు. 20 ఏళ్ల సినీ ప్రస్థానంలో 1300లకు పైగా పాటలు రాశారు.

## జీవిత విశేషాలు
కందికొండ స్వస్థలం వరంగల్ జిల్లా నర్సంపేట మండలంలోని నాగుర్లపల్లి గ్రామం. ప్రాథమిక విద్య సొంతూర్లోనే పూర్తిచేసాడు. డిగ్రీ వరకు మహబూబాబాద్ లో చదువుకున్నాడు. ఉస్మానియా విశ్వవిద్యాలయం నుంచి యం.ఎ (తెలుగు లిటరేచర్), యం.ఎ (పొలిటికల్ సైన్స్) చేసారు. కందికొండ తాను చదువుకునే రోజుల నుంచే పాటలు రాయడం నేర్చుకున్నాడు.

ఆయనకు ఇంటర్ చదివేటప్పుడు చక్రితో పరిచయం ఏర్పడింది. మొదట్లో జానపద గీతాలు రాసిన కందికొండ సినీ సంగీత దర్శకుడైన చక్రి సాన్నిహిత్యంతో సినిమా సాహిత్యం వైపు మొగ్గు చూపాడు. తొలిసారిగా చక్రి సంగీత దర్శకత్వం వహించిన ఇట్లు శ్రావణి సుబ్రహ్మణ్యం చిత్రంలో *మళ్లి కూయవే గువ్వా పాట* రచనతో సినీ సాహిత్యంలో అడుగుపెట్టారు. ఆ పాట చాలా ప్రాచుర్యం పొందింది. సంగీత దర్శకుడు చక్రి, దర్శకుడు పూరీ జగన్నాథ్ వరుస అవకాశాలతో పాటలు రాసి గేయరచయితగా నిలదొక్కుకున్నాడు.

కందికొండ సినీరంగంలో అడుగుపెట్టిన నాటి నుండి పన్నెండేళ్ళ సినీ ప్రస్థానంలో వేయికి పైగా పాటలు వ్రాసారు. అంతేకాకుండా తెలంగాణ నేపథ్యంలో ఎన్నో జానపద గీతాలు కూడా రచించారు. ఆయన బతుకమ్మ నేపథ్యంలో రాసిన పాటలు పల్లెపల్లెనా, గడపగడపనా, జనాల నోటన మార్మోగాయి.

ఆయన పాటలే కాదు కవిత్వం రాయటంలోనూ దిట్ట. తెలంగాణా యాసలో మనసుకు హత్తుకునేలా కవిత్వం రాయటం ఆయన ప్రత్యేకత. మట్టిమనుషుల వెతలను, పల్లె బతుకు చిత్రాన్ని కథలుగా రచించి ఆయన కథకుడిగా కూడా విశేష ఆదరణ పొందారు.

## గేయ రచయితగా

*ఇట్లు శ్రావణి సుబ్రహ్మణ్యం
*143
*ఆంధ్రావాలా (2004): గిచ్చి గిచ్చి, మల్లెతీగరోయ్, కొక్కొ కోలమిస్స
*అల్లరి పిడుగు
*ఆప్తుడు
* ఒక రాధ ఇద్దరి కృష్ణుల పెళ్ళి 
*చక్రం
*ఎంజాయ్
*ఆడుతూ పాడుతూ
*షాక్
*రణం
*పోకిరి
*సీతారాముడు
*స్టాలిన్‌
*తొలి చూపులోనే
*పొగరు
*చిన్నోడు
*రిలాక్స్
*భాగ్యలక్ష్మి బంపర్ డ్రా
*ఆదిలక్ష్మి
*నువ్వంటే నాకిష్టం
*జూనియర్స్
*ధన 51
*దొంగ దొంగది
* అమ్మ నాన్న ఓ తమిళ అమ్మాయి 
*మున్నా
* లవ్ యు బంగారమ్ (2014): రెండు కళ్ళు సాలవట
* మా అబ్బాయి (2017): కదిలే కదిలే, ఆ చందమామ

## మరణం
49 ఏళ్ల కందికొండ క్యాన్సర్‌ని జయించి, కొంత కాలంగా అనారోగ్యంతో బాధపడుతూ 2022 మార్చి 12న హైదరాబాదులోని తన ఇంట్లో మరణించాడు.

## మూలాలు

## ఇతర లింకులు

వర్గం:తెలుగు సినిమా పాటల రచయితలు
వర్గం:వరంగల్లు గ్రామీణ జిల్లా కవులు
వర్గం:విప్లవ రచయితలు
వర్గం:వరంగల్లు గ్రామీణ జిల్లా సినిమా పాటల రచయితలు
వర్గం:2022 మరణాలు
టి.ఎస్.భగవతి

thumb|టి.ఎస్.భగవతి
**టి.ఎస్.భగవతి** ఒక తమిళ సినిమా నేపథ్యగాయిని. ఈమె తెలుగు, కన్నడ సినిమాలలో కూడా పాటలు పాడింది.
## తెలుగు సినిమాలలో పాడిన పాటల పాక్షిక జాబితా

## వనరులు
* ఘంటసాల గళామృతము బ్లాగు - సంకలనకర్త: కొల్లూరి భాస్కరరావు

## బయటి లింకులు
*

వర్గం:తెలుగు సినిమా నేపథ్యగాయకులు
వర్గం:తమిళ సినిమా నేపథ్యగాయకులు
వర్గం:కన్నడ సినిమా నేపథ్యగాయకులు
వర్గం:తెలుగు సినిమా మహిళా నేపథ్య గాయకులు
బోయిన సుబ్బారావు

**బోయిన సుబ్బారావు** తెలుగు సినిమా దర్శకుడు. ఇతడు ప్రఖ్యాత దర్శకుడు వి.మధుసూధనరావు వద్ద శిష్యరికం చేశాడు. 

## సినిమా రంగం
ఇతడు దర్శకత్వం వహించిన తెలుగు సినిమాల జాబితా:

* సావాసగాళ్ళు (1977)
* ఎంకి నాయుడు బావ (1978)
* చిలిపి కృష్ణుడు (1978)
* బంగారు చెల్లెలు (1979)
* సీతే రాముడైతే (1979)
* బడాయి బసవయ్య (1980)
* సంసార బంధం (1980)
* జతగాడు (1981)
* ప్రతిజ్ఞ (1982)
* సవాల్ (1982 సినిమా)
* అగ్నిజ్వాల (1983)
* ధర్మ పోరాటం (1983)
* పల్లెటూరి పిడుగు (1983)
* మూగ వాని పగ (1983)
* నాగాభరణం (1984 సినిమా)
* మాంగల్య బలం (1985) 
* ముసుగు దొంగ (1985)
* డ్రైవర్ బాబు (1986)
* గురు బ్రహ్మ (1986)
* పుట్టింటి పట్టుచీర (1990)
* అమ్మకడుపు చల్లగా (1991)
* శౌర్య చక్ర (1992 సినిమా)
* తోడికోడళ్ళు (1994 సినిమా)
* దొరబాబు (1995)
* నాయుడుగారి కుటుంబం (1996) 
* ప్రియమైన శ్రీవారు (1997)
* పెద్దమనుషులు (1999)  
* ప్రేమించు (2001)

## మూలాలు

వర్గం:తెలుగు సినిమా దర్శకులు
కటికి జలపాతం

thumb|కటికి జలపాతం

**కటికి జలపాతం,** విశాఖపట్నం సమీపంలోని ఒక పర్యాటక ప్రదేశం. ఈ జలపాతం సుమారు 50 అడుగుల ఎత్తుంటుంది. బొర్రా గుహల నుంచి ఐదు కిలోమీటర్ల దూరంలో ఉంటుంది. ఇది గోస్తనీ నది నంచి ప్రారంభమవుతుంది. పారదర్శకంగా కనిపించే నీరు, పరిసర ప్రాంతాల్లో పచ్చదనం దీని ప్రత్యేకతలు. 

## ప్రయాణ సౌకర్యాలు
రైల్లో ప్రయాణించే వారు బొర్రా గుహలు స్టేషన్ లో దిగితే అక్కడ నుంచి సుమారు ఐదు కిలోమీటర్ల దూరంలో ఉన్న కటికి జలపాతం చేరుకోవడానికి కొన్ని జీపులు ఉంటాయి. ఈ జీపులు జలపాతానికి ఒక కిలోమీటర్ల దూరంలో నిలిచిపోతాయి. అక్కడనుంచి కాలినడకనే జలపాతానికి చేరుకోవలసి ఉంటుంది.

రోడ్డు మార్గం ద్వారా అయితే విశాఖపట్నం ఐదో నంబరు జాతీయ రహదారిలో యన్ఎడి జంక్షను వద్ద కుడివైపుకు తిరిగితే బొర్రా గుహలు జంక్షను రోడ్డు సుమారు 60 కిలోమీటర్ల దూరం ఉంటుంది. జంక్షను రోడ్డు దగ్గర అరకు లోయ వైపుకు తిరిగితే బొర్రా గుహలు సుమారు 10 కిలోమీటర్ల దూరం. గుహలకు సుమారు ఒక కిలోమీటరుకు ముందే గేట్ వల్సా దగ్గర ఎడమవైపుకు తిరిగితే కటికి జలపాతం కనిపిస్తుంది.

## ఆటవిడుపు కార్యక్రమాలు
జలపాతం అడుగున ఉన్న మడుగులో స్నానం చేసి సేదతీరుతుంటారు. ఇది పర్వతారోహణకు కూడా అనువైన ప్రదేశమే. అక్కడే గుడారాలు వేసుకుని వంట చేసుకుని కూడా తింటుంటారు.

## వాతావరణం
కటికి జలపాతంలో వర్షాకాలంలోనే నీటి ప్రవాహం ఉంటుంది. ఎండాకాలంలో పూర్తిగా ఎండిపోయి ఉంటుంది. ఎండాకాలం సాధారణంగా మార్చి మధ్య నుంచి జూన్ నెల మధ్య వరకు ఉంటుంది. ఈ కాలంలో అత్యధిక ఉష్ణోగ్రత సుమారు 45 డిగ్రీలు ఉంటుంది. ఋతుపవనాలు జూన్ నుంచి ప్రారంభమై సెప్టెంబరులో ముగుస్తాయి. నవంబరు నుంచి ఫిబ్రవరి దాకా చలికాలం కాబట్టి వాతావరణం చల్లగా ఉంటుంది. కాబట్టి ఆగస్టు నుండి డిసెంబరు మధ్య కాలం దీన్ని సందర్శించడానికి అనువైన సమయం.

## మూలాలు

## వెలుపలి లంకెలు

వర్గం:పర్యాటక ప్రదేశాలు
వర్గం:ఆంధ్రప్రదేశ్ జలపాతాలు
బుగ్గరామలింగేశ్వర స్వామి ఆలయం (తాడిపత్రి)

**బుగ్గ రామలింగేశ్వర స్వామి ఆలయం** అనంతపురం జిల్లా, తాడిపత్రిలో పెన్నా నది దక్షిణ ఒడ్డున ఉన్న ఒక ప్రాచీన ఆలయం. ఇందులో శివుడు రామలింగేశ్వర స్వామిగా కొలువైనాడు.విజయనగర సామ్రాజ్య పాలనలో గుత్తి-గండికోట పరిపాలిస్తున్న పెమ్మసాని రామలింగ నాయుడు 1490 - 1509 మధ్య దీనిని నిర్మించాడు.  ప్రధాన దేవత శివ లింగం, ఇది 'స్వయంభు' (సహజంగా సంభవించేది లేదా స్వయంగా ఉద్భవించింది)గా పరిగణించబడుతుంది. ఆలయ విష్ణు మందిరం ముందు ఏడు చిన్న స్వతంత్ర స్తంభాలను కలిగి ఉంది. వాటిని కొట్టినప్పుడు అవి 'సప్తస్వరాలు' (ఏడు సంగీత స్వరాలు) ఉత్పత్తి చేస్తాయి. ఈ ఆలయ గోపురాలు అసంపూర్తిగా ఉన్నాయి. వాటిని వాస్తు చరిత్రకారుడు జేమ్స్ ఆండర్సన్ 'అద్భుతాలు'గా అభివర్ణించాడు.ఏడాదిలో 365 రోజులు శివలింగం కింద నుండి జలధార ఊరుతూనే ఉంటుంది. బుగ్గ అంటే నీటి ఊట. వర్షాలు లేకపోయినా, నీటి వనరులు ఎండిపోయినా ఇక్కడ శివలింగం కింద నీరు ఊరుతూనే ఉంటుంది.అందుకే దీనికి బుగ్గరామలింగేశ్వరస్వామి దేవాలయం అనే పేరు వచ్చింది. ఈ పుణ్యక్షేత్రం పూర్తిగా నల్లరాతితో నిర్మించబడింది.

## వివరణ
బుగ్గ రామలింగేశ్వర స్వామి ఆలయం తాడిపత్రి రైల్వే స్టేషన్ నుండి 4 కిమీ (2.5 మైళ్ళు) దూరంలో ఉంది. ఇది విజయనగర సామ్రాజ్య పాలనలో 1802లో కొలిన్ మెకంజీ సేకరించిన తాడిపత్రి కైఫియత్ ప్రకారం, ఈ ఆలయాన్ని విజయనగర సామ్రాజ్యంలోని గుత్తి-గండికోట ప్రాంత పాలకుడైన రామలింగ నాయుడు నిర్మించినట్లు తెలుస్తుంది. దేవతలు తూర్పు ముఖంగా ఉండే ఇతర హిందూ దేవాలయాల మాదిరిగా కాకుండా, ఈ ఆలయంలో శివలింగం పశ్చిమాభిముఖంగా ఉంటుంది. 

## చిత్రమాలిక
ఈ ఆలయానికి సంబంధించిన కొన్ని చిత్రాలు:

దస్త్రం:Bugga Ramalingeswara temple.jpg
దస్త్రం:05 - Unfinished Temple Gopuram.JPG
దస్త్రం:04 - On the Banks of River Pennar.JPG
దస్త్రం:06 - Musical Pillars - Vijayanagar Style.JPG
దస్త్రం:Rameswaraswamy temple-Dr. Murali Mohan Gurram (2).jpg
దస్త్రం:Carving bugga ramalingeswara temple tadpatri AP - panoramio.jpg
దస్త్రం:DETAIL BUGGA TADPATRI - panoramio.jpg
దస్త్రం:India"s best^bugga temple,tadipatri,A.P - panoramio.jpg
దస్త్రం:Decorative carving,bugga lord vishnu temple,tadpatri AP - panoramio.jpg

## మూలాలు

## వెలుపలి లంకెలు

*https://www.inrootz.in/historic-places/religious-spiritual-temples/pl60/Bugga-Ramalingeswara-Temple-Tadipatri-Anantapur 
*
*
*

వర్గం:ఆంధ్రప్రదేశ్ దేవాలయాలు
వర్గం:అనంతపురం జిల్లా పర్యాటక ప్రదేశాలు
విరించి వర్మ

**విరించి వర్మ** ఒక తెలుగు సినీ దర్శకుడు. ఉయ్యాల జంపాల సినిమాతో దర్శకుడిగా పరిచయమయ్యాడు. తరువాత నాని కథానాయకుడిగా మజ్ను చిత్రానికి దర్శకత్వం వహించాడు.

## వ్యక్తిగత వివరాలు
విరించి వర్మ స్వస్థలం పశ్చిమ గోదావరి జిల్లా, నిడదవోలుకు సమీపంలోని పెండ్యాల. తండ్రి సూరపు రాజు, తల్లి సుబ్బలక్ష్మి. వారిది వ్యవసాయ కుటుంబం. ఆకివీడు సమీపంలోని వాళ్ళ అమ్మమ్మ ఊరైన సిద్ధాపురం లో పెరిగాడు. దిబ్బగూడెంలో ఇంటర్మీడియట్ చదువుకున్నాడు. హైదరాబాదు లోని లక్డీ కాపుల్ లో గల *న్యూ గవర్నమెంట్ డిగ్రీ కాలేజీ* లో బీకామ్ చదివాడు. చిన్నప్పటి నుంచి కథల పుస్తకాలు, నవలలు చదివే అలవాటు ఉండేది కానీ సినిమాలు మాత్రం అంతగా చూసేవాడు కాదు.

సహాయ దర్శకుడిగా ఉన్నప్పుడే తల్లిదండ్రులు కూడా హైదరాబాదుకు వచ్చి స్థిరపడ్డారు. తండ్రి అక్కడే ఓ ప్రైవేటు సంస్థలో ఉద్యోగం చేస్తున్నాడు. ఉయ్యాల జంపాల సినిమాకు ముందే సుందరి తో పెళ్ళైంది.

## కెరీర్
డిగ్రీ పూర్తయిన తర్వాత తనకు డిజైనింగ్ లో ప్రవేశం ఉండటంతో సినిమా ప్రచార చిత్రాలు డిజైన్ చేసే ఒక సంస్థలో సహాయక డిజైనరు గా చేరాడు. అక్కడ పనిచేస్తూనే సహాయ దర్శకుడు కావడానికి ప్రయత్నించాడు. మూడేళ్ళ తరువాత దర్శకుడు మదన్ దగ్గర సహాయ దర్శకుడిగా పనిచేసే అవకాశం వచ్చింది. ఆయన దగ్గర పెళ్లైనకొత్తలో, గుండె ఝల్లుమంది, ప్రవరాఖ్యుడు సినిమాలకు పనిచేశాడు.

సహాయ దర్శకుడిగా మూడేళ్ళు పూర్తి చేసుకున్న తర్వాత ఉయ్యాల జంపాల కథను సిద్ధం చేసుకుని ఆరేడు మంది నిర్మాతలను సంప్రదించినా వారు ఆ పల్లెటూరి కథను ఒప్పుకోలేదు. తరువాత నిర్మాత రామ్మోహన్ ను సంప్రదించడంతో ముందుగా ఆయన ఇతని నైపుణ్యాన్ని పరీక్షించడానికి ఇరవై వేలు ఇచ్చి ఒక లఘు చిత్రాన్ని రూపొందించి చూపించమన్నాడు.  దాంతో *నిన్నటి వెన్నెల* అనే లఘు చిత్రాన్ని రూపొందించి చూపించాడు. దాంతో ఆయనకు నమ్మకం కలిగి సినిమా తీయడానికి అంగీకరించాడు. తరువాత అక్కినేని నాగార్జున కూడా నిర్మాతగా జత కలిశాడు. ఈ సినిమా విడుదలై మంచి విజయం సాధించింది.

దీని తరువాత ఓ యాక్షన్ సినిమాకు కథ రాసుకున్నాడు కానీ సన్నిహితులు మళ్ళీ భావోద్వేగాల నేపథ్యంలోనే సినిమా తీయమని సలహా ఇవ్వడంతో మజ్ను కథను రాసుకుని నాని తో సినిమా తీశాడు.

## మూలాలు

## బయటి లింకులు
* 

వర్గం:తెలుగు సినిమా దర్శకులు
వర్గం:పశ్చిమ గోదావరి జిల్లా సినిమా దర్శకులు
దిల్ వాలే దుల్హనియా లేజాయేంగే

**దిల్ వాలే దుల్హనియా లే జాయేంగే **ప్రముఖ** **భారతీయ రొమాంటిక్  చలనచిత్రం ఇది. ఈ సినిమాకు దర్శకుడు, రచయిత ఆదిత్య చోప్రా కాగా,  నిర్మాత యశ్ చోప్రా. 20 అక్టోబరు 1995లో విడుదలైన ఈ సినిమాలో షారుఖ్ ఖాన్ కథానాయకునిగా, కాజోల్ కథానాయికగా నటించారు. రాజ్, సిమ్రన్ అనే యువ జంట చుట్టూ ఈ సినిమా కథ నడుస్తుంది. వీరిద్దరూ ప్రవాస భారతీయులు కాగా, ఐరోపా కు స్నేహితులతో వెళ్ళినప్పుడు కలుసుకుని ప్రేమించుకుంటారు. సిమ్రన్ పెళ్ళి కోసం  భారతదేశం వచ్చిన  ఆమె, ఆమె కుటుంబం మనసు గెలుచుకుని ఆ  పెళ్ళి తప్పించి రాజ్ ఎలా పెళ్ళి చేసుకున్నాడు అనేదే ప్రధాన కథాంశం. ఈ సినిమా షూటింగ్ భారతదేశం, లండన్, స్విట్జర్ ల్యాండ్ లలో సెప్టెంబర్1994 నుండి ఆగస్టు 1995 మధ్య జరిగింది.

భారతదేశంలో రూ.1.06 బిలియన్లు, విదేశాల్లో రూ.160 మిలియన్లు సంపాదించింది ఈ సినిమా. ఆ సంవత్సరానికిగానూ అత్యంత ఎక్కువ వసూళ్ళు సాధించిన సినిమాగా నిలవడమే కాక, బాలీవుడ్ చరిత్రలో అతి పెద్ద హిట్ గా నిలిచింది ఈ చిత్రం. వివిధ విభాగాల్లో 10 ఫిలింఫేర్ పురస్కారాలు అందుకున్న ఏకైక చిత్రం ఇదే కావడం మరో విశేషం. జాతీయ ఉత్తమ పాపులర్ చిత్రం పురస్కారం కూడా పొందింది ఈ సినిమా. 1990ల్లో అత్యంత ప్రసిద్ధి చెందిన సినిమా పాటల్లో ఈ చిత్రంలోని పాటలే టాప్ లో నిలిచాయి. ప్రముఖ కాస్ట్యూమ్ డిజైనర్ మనీష్ మల్హోత్రా ఈ చిత్రానికి దుస్తులు రూపొందించాడు.

వర్గం:హిందీ సినిమాలు
వర్గం:జాతీయ ఉత్తమ ప్రజాదరణ పొందిన సినిమా పురస్కార విజేతలు
గజ్జల వినాయక శర్మ

**గజ్జల వినాయక శర్మ** ఒక సినీ రచయిత. దాదాపు 60 సినిమాలకు పైగా పనిచేశాడు. అందులో ఎక్కువ భాగం ఈ. వి. వి. సత్యనారాయణ, సాగర్ సినిమాలే.

## వ్యక్తిగత వివరాలు
వినాయక శర్మ స్వస్థలం వరంగల్. ఆయనకు భార్య, ఇద్దరు కుమార్తెలు ఉన్నారు. ఆయన అక్టోబరు 13, 2016 న సికింద్రాబాదులోని తన నివాసంలో గుండెపోటుతో మరణించాడు. అదే రోజున సికింద్రాబాద్ లో ఆయన అంత్యక్రియలు జరిగాయి.

## సినీరంగం
ప్రేమఖైదీ సినిమాతో మాటల రచయితగా తన ప్రస్థానం ప్రారంభించాడు. ఈవివి దర్శకత్వం వహించిన చెవిలో పువ్వు అనే చిత్రానికి ఓ పాట కూడా రాశాడు. ఏవండీ ఆవిడ వచ్చింది, అమ్మదొంగా, అమ్మనా కోడలా ఆయనకు మంచి పేరు తీసుకొచ్చాయి. ఆయన రచనలు విపుల, చతుర లాంటి పత్రికల్లో ప్రచురితమయ్యాయి. ఈనాడు దినపత్రికలో సంపాదకీయం పేజీలో అనేక వ్యంగ్య వ్యాసాలు రాశాడు. అంతే కాకుండా పలు టీవీ చానళ్ళకు ఫ్రీలాంస్ రచయితగా కూడా పనిచేశాడు.

## మూలాలు

వర్గం:తెలుగు సినిమా రచయితలు
రాజ్ తరుణ్

**రాజ్ తరుణ్** ఒక తెలుగు సినీ నటుడు. ఉయ్యాల జంపాల సినిమాతో కథానాయకుడిగా పరిచయమయ్యాడు. సినిమాల్లోకి రాక మునుపు అనేక లఘుచిత్రాలకు పనిచేశాడు.
#

## నటించిన సినిమాలు

## వెబ్ సిరీస్
* ఆహా నా పెళ్ళంట

## పురస్కారాలు

* 2013: సైమా ఉత్తమ తొలిచిత్ర నటుడు - ఉయ్యాల జంపాల

## మూలాలు

## బయటి లంకెలు

* 

వర్గం:తెలుగు సినిమా నటులు
ఎర్రమట్టి దిబ్బలు

thumb|250x250px|విశాఖపట్నంలోని భీమునిపట్నం సమీపంలో ఉన్న ఎర్రమట్టి దిబ్బల దృశ్యచిత్రం (ఎర్ర ఇసుక కొండలు)
**ఎర్రమట్టి దిబ్బలు,** విశాఖపట్నం, భీముని పట్నం మధ్యలో ఉన్న ఒక పర్యాటక ప్రాంతం. ఇవి 15 కిలోమీటర్ల విస్తీర్ణంలో విస్తరించి ఉన్నాయి. దేశంలో ఉన్న 29 జాతీయ భౌగోళిక వారసత్వ సంపదల్లో ఇవి కూడా ఒకటి. ఇక్కడ కాకుండా దక్షిణాసియాలో మరో రెండు చోట్ల మాత్రమే ఇలాంటి దిబ్బలున్నాయి. రెండవది తమిళనాడులోని పేరి వద్ద ఉన్నా అవి జనావాసానికి దూరంగా ఉండడం వల్ల అందుబాటులో లేక అంతగా ఆదరణకు నోచుకోవడం లేదు. మూడోది శ్రీలంకలో ఉన్నాయి. ఇక్కడ సినిమాలు చిత్రీకరిస్తుంటారు.

ఇవి విశాఖపట్నం నుంచి భీమిలి వెళ్ళే ప్రధాన మార్గంలో విశాఖకు 20 కిలోమీటర్ల దూరంలో సముద్రానికి ఆనుకునే ఉన్నాయి. రోడ్డుకు అటు సముద్రం, ఇటు ఎర్రమట్టి దిబ్బలు ఉన్నాయి. చిన్న చిన్న మట్టి కొండల్లాంటి దిబ్బల మధ్య జీడిమామిడి, సరుగుడు, ఇతర చెట్లు ఉంటాయి.

## రవాణా సౌకర్యాలు
విశాఖ నుంచి బస్సు, కారు, జీపు, ఆటో వంటి సదుపాయాలున్నాయి. విశాఖ నుంచి భీమిలి (బీచ్‌రోడ్డులో) వెళ్లే ఆర్టీసీ బస్సులు (ద్వారకా బస్ స్టేషన్ నుంచి) ప్రతి 15 నిమిషాలకు అందుబాటులో ఉంటాయి. ఉదయం 5.30 నుంచి రాత్రి 9.30 గంటల వరకూ 900కె, 900టి నంబర్ల బస్సులు వెళ్తాయి. రైళ్లలో వచ్చే వారు ఆర్టీసీ కాంప్లెక్స్‌కు వస్తే అక్కడ నుంచి బస్సుల్లో వెళ్లవచ్చు.

ఇక్కడ ప్రవేశం ఉచితం. ఎంతమందినైనా అనుమతిస్తారు. నిత్యం వందల్లో, దసరా, కార్తీకమాసం పిక్నిక్, వేసవి సీజన్లలో వేలాది మంది సందర్శిస్తుంటారు. వీరిలో ఇతర రాష్ట్రాల వారితో పాటు విదేశీయులూ ఉంటారు.

## సమీప ప్రదేశాలు
ఇక్కడికి 6 కిలోమీటర్ల దూరంలో ఉన్న భీమిలి కూడా పర్యాటక స్థలమే. ఇక్కడికి సమీపంలోనే బౌద్ధ కట్టడాలున్న పావురాలకొండ, తొట్లకొండ, బావికొండలతో పాటు మంగమారిపేట వద్ద బ్యాక్‌వాటర్స్‌ను కూడా తిలకించవచ్చు.

## మూలాలు

## వెలుపలి లంకెలు
వర్గం:పర్యాటక ప్రదేశాలు
వర్గం:విశాఖపట్నం జిల్లా పర్యాటక ప్రదేశాలు
వర్గం:ఆంధ్రప్రదేశ్ పర్యాటక ప్రదేశాలు
వర్గం:విశాఖపట్నం లోని పర్యాటక ప్రదేశాలు
మదన్

**మదన్** ఒక తెలుగు సినీ దర్శకుడు. పలు పురస్కారాలు, ప్రశంసలు అందుకున్న ఆ నలుగురు సినిమాకు రచయితగా పనిచేశాడు.

## బాల్యం, విద్యాభ్యాసం
మదన్ చిత్తూరు జిల్లా, మదనపల్లి లో ఒక మధ్యతరగతి కుటుంబంలో జన్మించాడు. అతని డిగ్రీ వరకు చదువు అక్కడే సాగింది. కాలేజీ రోజుల్లో నాటకాలు రాసి, దర్శకత్వ వహించాడు.

## కెరీర్
సినిమా రంగం మీద ఆసక్తితో హైదరాబాదుకు వచ్చి చిన్న చిన్న ఉద్యోగాలు చేశాడు. మొదట్లో మానవ వనరుల అభివృద్ధి శాఖ తరపున కొన్ని టీవీ కార్యక్రమాలు రూపొందించాడు. డాక్యుమెంటరీలు తీశాడు. తరువాత మనసంతా నువ్వే, సంతోషం సినిమాల కోసం కెమెరామెన్ ఎస్. గోపాలరెడ్డి దగ్గర సహాయకుడిగా చేరాడు. కెమెరా గురించి తెలుసుకోవడం వల్ల రచనలను దృశ్యరూపంలోకి మార్చేటపుడు ఉపయోగపడుతుందని అలా కొద్ది రోజులు పనిచేశాడు. తరువాత కళ్యాణ రాముడు, ఖుషీ ఖుషీగా సినిమాల్లో రచనా విభాగంలో పనిచేశాడు. వంశీ దర్శకత్వంలో వచ్చిన ఔను వాళ్ళిద్దరూ ఇష్టపడ్డారు సినిమా కథా చర్చల్లో పాల్గొన్నాడు.

దర్శకుడిగా మొదటి సినిమా పెళ్లయిన కొత్తలో చిత్రం కాగా కాఫీ విత్ మై వైఫ్, ప్రవరాఖ్యుడు, గరం, గుండె ఝల్లుమంది, గాయత్రి వంటి చిత్రాలకు దర్శకత్వం చేపట్టారు. 

## మరణం
ఆర్‌. ఆర్‌. మదన్‌ బ్రెయిన్‌ స్ట్రోక్‌కు గురవగా అపోలో ఆసుపత్రిలో చికిత్స పొందుతూ 2022 నవంబరు 20న మరణించాడు.

## మూలాలు

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:2022 మరణాలు
మహా భాష్యము

ఇది ఒక ప్రాచీన సంస్కృత వ్రాకరణ గ్రంథము. దీనిని రచించినది పతంజలి మహర్షి.

పాణినీయ వ్యాకరణము పై అన్నిటికంటె మహత్వపూర్ణకృతి పతంజలి రచించిన మహాభాష్యము.దీని భాష అత్యంత సరళ, సరస, స్వాభావికమైనది. గ్రంథ రచనా దృష్టిచే ఇది ఆదర్శభూతమై యొప్పునది. పతంజలి శుంగవంశ మహారాజైన పుష్యమిత్రుని సమకాలికుడు.వారి పురోహితుడని తలచుచుండిరి. పుష్యమిత్రుని కాలము విక్రమదశకు 150 ఏండ్ల పూర్వము.

## మహాభాష్యము టీకలు

మహాభాష్యము పైన అనేక వైయాకరణులు టీకా గ్రంథములు రచించిరి. ఇవి రెండు విభాగములు. తిన్నగా మహాభాష్యముపై రచించిన టీకాగ్రంధములు, కైయట విరచిత మహాభాష్య ప్రదీపముపై విరచించబడిన టీకాగ్రంధములు. మహాభాష్యముపై విరచించబడిబ టీకాగ్రంధములలో నేడు 20 గ్రంథములు సమగ్ర-అసమగ్ర గ్రంథములు లుపలబ్ధములు.ఇట్లె మహాభాష్య ప్రదీపముపైన వ్రాయబడిన 15 గ్రంథములు ఉన్నాయి. ఈటెకాగ్రంధములలో అన్నింటికంటె ప్రాచీనమైనదై మహత్వపూర్ణమైనది అగు గ్రంథము భర్తృహరి రచించిన **మహాభాష్యదీపిక**.

భర్తృహరి విరచించిన మహాభాష్య టీక విషయముపై మహాభాష్య ప్రదీపము, గణరత్న మహోదధి మొదలైన అనేక గ్రంథములలో నుల్లిఖితమై ఉంది. గణరత్న మహోదధిలో మహాభాష్యదీపికా పరిమాణము 3 పాదములని వ్రాయబడి ఉంది.దీని ఏకైక హస్తలేఖ బర్లిన్ (Berlin University) పుస్తకాలయములో ఉంది.అది ప్రథమ పాదముయొక్క రిచ్చ సూత్రముపై (1-1-53) సూత్రముపై సమాప్తమగుచున్నది.దాని మొదటి రెండు పుటలను ఖండితములైయున్నవి. ఈహస్తలేఖ విషయమై ప్రథమ పరిచయ మొనర్చిన కీల్ హార్న్ స్తుతిపాత్రుడు. దీని ప్రతికృతి (ఫోటో) ఒకటి లాహోర్ వొశ్వవిద్యాలయములో ఉండెడిది.1930 సం.లో మహావైయాకరుణులగు పండిత బ్రహ్మదతా మహాశయుడా ప్రతికృతిని సంపాదించి దానికొక ప్రతిలిపి వ్రాసియుండెను. దానిని మద్రాసు పుస్తకాలయములో ఉంచెరి.

భర్తృహరి మహాభాష్యదీపిక తరువాత భాష్యముయొక్క మహత్తర వ్యాఖ్య కైయుటుడు విరచిత **మహాభాష్యప్రదీపము** అను గ్తంధము.ఈ వ్యాఖ్య మిక్కిలి సరళమైనది.పాండిత్యపూర్ణమైనది.ఇప్పటికి ఈగ్రంధమే ముఖ్యసాధనము భాష్యమును అర్ధము చేసుకొనుటకు. దీని యందు ఉపయోగములను చూచి వైయాకరణులు అనేకులు మహాభాష్యమునకు వ్యాఖ్యలు వ్రాయక దీనికే టీకలు వ్రాసిరి. పూర్ణ లేక ఆంశిక రూపమున పలు పుస్తకాలయములలో ఇవి ఉన్నాయి.

## మూలము

* 1957 భారతి సంచిక -వ్యాసకర్త- శ్రీ. తటవర్తి సూర్యనారాయణమూర్తి

వర్గం:తెలుగు వ్యాకరణం
వర్గం:సంస్కృత వ్యాకరణము
చారుహాసన్

**చారుహాసన్** ఒక ప్రముఖ భారతీయ సినీ, టీవీ నటుడు, దర్శకుడు, మాజీ న్యాయవాది. ఆయన తమిళ, కన్నడ, తెలుగు, మలయాళ, హిందీ సినిమాలలో నటించాడు. 1987 లో గిరీష్ కాసరవెల్లి దర్శకత్వంలో వచ్చిన *తబరన కథె* అనే కన్నడ సినిమాకు గాను జాతీయ ఉత్తమ నటుడి పురస్కారాన్నీ, కర్ణాటక ప్రభుత్వం తరపున కూడా ఉత్తమ నటుడి పురస్కారం అందుకున్నాడు. ప్రముఖ నటుడు కమల్ హాసన్ కు ఈయన అన్న అవుతాడు. సుహాసినికి తండ్రి.
## నటించిన చిత్రాల పాక్షిక జాబితా
### తెలుగు
*భేతాళుడు (2016)
*నీలాంబరి (2002)
*వీరా (1995)
*అంకితం (1990)

## మూలాలు

వర్గం:తెలుగు సినిమా నటులు
వర్గం:తమిళ సినిమా నటులు
వర్గం:కన్నడ సినిమా నటులు
వర్గం:1931 జననాలు
వర్గం:మలయాళ సినిమా నటులు
వర్గం:హిందీ సినిమా నటులు
బుక్ బైండింగ్

**బుక్ బైండింగ్** (**Bookbinding**) అనేది కాగితం షీట్ల యొక్క స్టాక్ ను క్రమంలో ఉంచి ఒక పుస్తకముగా తయారు చేయు ప్రక్రియ. పుస్తకం తయారీ కొరకు బైండింగ్ చేసే పేపర్లు మడతపెట్టిన పేపర్లుగా లేదా విడివిడి పేపర్లుగా ఉంటాయి. ఈ పేపర్ షీట్ల స్టాక్ యొక్క ఒక అంచు వెంబడి దారంలో కుట్టుట ద్వారా లేదా అనువైన అంటుకునే పొరతో కలిపి బైండింగ్ చేస్తారు.

వర్గం:పుస్తకము
మనమంతా

**మనమంతా** చంద్రశేఖర్ యేలేటి దర్శకత్వంలో 2016 లో విడుదలైన సినిమా.

## తారాగణం
* మోహన్ లాల్ - సాయి రామ్ 
* గౌతమి - గాయత్రి
* ఊర్వశి
* విశ్వంత్ దుడ్డుంపూడి - అభిరాం
* రైనా రావు - మహితా
* హర్షవర్ధన్ - విశ్వనాథ్ 
* ధన్‌రాజ్ - అమ్మకాల మనిషి
* నాజర్
* పరుచూరి వెంకటేశ్వర రావు
* వెన్నెల కిషోర్ - భుషన్ 
* బ్రహ్మాజీ - పోలీస్ 
* చంద్రమోహన్ - సదా శివం రెడ్డి 
* ఎల్. బి. శ్రీరాం - జ్యోతిష్కుడు
* గొల్లపూడి మారుతీరావు
* అయ్యప్ప పి. శర్మ
* లక్ష్మణ్ మీసాల
* ప్రవీణ్
*కల్పలత

## మూలాలు

వర్గం:చంద్రమోహన్ నటించిన సినిమాలు
వర్గం:గౌతమి నటించిన సినిమాలు
శ్రీయుక్తేశ్వర్ గిరి

**శ్రీయుక్తేశ్వర్ గిరి** (మే 10, 1855 – మార్చి 9, 1936) ఒక ప్రముఖ ఆధ్యాత్మిక గురువు. ఈయన ఒక యోగి ఆత్మకథ రాసిన పరమహంస యోగానందకు గురువు. ఈయనకు గురువు లాహిరి మహాశయులు.

## జీవితం
యుక్తేశ్వర్ జన్మనామం ప్రియానాథ్ కరార్. మే 10, 1855లో బెంగాల్ ప్రావిన్సు లోని సీరాంపూర్ లో క్షేత్రనాథ్ కరార్, కాదంబిని దంపతులకు జన్మించాడు. ఈయన చిన్నవయసులోనే తండ్రి మరణించడంతో కుటుంబ బాధ్యతలు, భూమి తాలూకు వ్యవహారాలు చూసుకోవలసి వచ్చింది. చదువులో మంచి ప్రతిభ కనబరచిన ఈయన ప్రవేశ పరీక్షలో మంచి మార్కులు సంపాదించి శ్రీరాంపూర్ క్రిస్టియన్ మిషనరీ కళాశాలలో సీటు సంపాదించాడు. అక్కడ ఉండగానే బైబిల్ పై ఆసక్తి కలిగింది. ఈ ఆసక్తి వల్ల ఈయన తర్వాత రాసిన *ది హోలీ సైన్స్* అనే పుస్తకంలో యోగా, బైబిల్ ను సమన్వయం చేస్తూ కొంత శాస్త్రీయమైన వివరణలు ఇచ్చాడు. కలకత్తా విశ్వవిద్యాలయానికి అనుబంధంగా ఉన్న కలకత్తా వైద్య కళాశాలలో రెండు సంవత్సరాల పాటు చదివాడు.

కళాశాల నుంచి బయటకు వచ్చిన తర్వాత ఈయనకు వివాహమై ఒక కూతురు జన్మించింది.  తర్వాత కొన్నేళ్ళకు భార్య మరణించింది. తర్వాత కొన్నేళ్ళకు ఈయన శ్రీ యుక్తేశ్వర్ గిరి అనే పేరుతో సన్యాసాశ్రమం స్వీకరించాడు.

1884లో లాహిరి మహాశయులు ఈయనకు క్రియాయోగ దీక్షనిచ్చి తన శిష్యుడిగా చేర్చుకున్నాడు. తర్వాత తరచుగా బెనారస్ లో తన గురువును కలుస్తూ కొన్ని సంవత్సరాలు గడిపాడు. 1894లో ఈయన అలహాబాదులో కుంభమేళా జరుగుతున్న సమయంలో తన పరమ గురువైన (లాహిరీ మహాశయుల గురువు) మహావతార్ బాబాజీని కలుసుకున్నాడు. బాబాజీ ఈయనను హిందూ పురాణాలను, బైబిల్ ను సమన్వయం చేస్తూ పుస్తకాలు రాయమని ప్రేరేపించాడు. స్వామి అనే పేరును కూడా ఆయనే చేర్చాడు. శ్రీ యుక్తేశ్వర్ ఈ పుస్తకాన్ని 1894 లో *కైవల్య దర్శనం* (*ది హోలీ సైన్స్*) అనే పేరుతో విడుదల చేశాడు.

ఈయన ఆంగ్లం, ఫ్రెంచ్, బెంగాలీ, హిందీ ధారాళంగా మాట్లాడేవాడు. సంస్కృతంలో కూడా మంచి పరిజ్ఞానముండేది. ఆంగ్లం, సంస్కృత భాషలను సులభంగా నేర్చుకోవడానికి తాను స్వయంగా రూపొందించిన బోధనా పద్ధతులను విద్యార్థులకు వివరించేవాడు.

## మూలాలు

## మూల గ్రంథాలు

* 
*  Translated from Bengali edition, copyright Yoga Niketan
* 
*  1997 Anniversary Edition.

వర్గం:ఆధ్యాత్మిక గురువులు
వర్గం:1855 జననాలు
వర్గం:1936 మరణాలు
జి.వి. నారాయణరావు

**జి.నారాయణరావు** తెలుగు సినిమా నటుడు. అంతులేని కథ సినిమా ద్వారా వెండితెరకు పరిచయం అయ్యాడు. సుమారు 100 సినిమాలలో నటించాడు.  ప్రస్తుతం టి.వి.సీరియళ్లలో నటిస్తున్నాడు.
## జీవిత విశేషాలు
ఇతడు కృష్ణా జిల్లా, కురుమద్దాలి గ్రామంలో జన్మించాడు. ఇతని తండ్రి జి.డి.ప్రసాదరావు సినిమా పంపిణీ రంగంలో కొంతకాలం, సారథీ స్టుడియోకు మేనేజింగ్ డైరెక్టర్‌గా కొంతకాలం ఉన్నాడు. ఇతని బాల్యం, విద్యాభ్యాసం గుంతకల్లు, హైదరాబాదులలో నడిచింది. ఇతడు గిడుగు విశాలాక్షి వద్ద భరతనాట్యం, నటరాజ రామకృష్ణ వద్ద కూచిపూడి నృత్యం, ఎ.ఆర్.కృష్ణ వద్ద నటన నేర్చుకున్నాడు. చదువుకునే రోజులలో మహమ్మద్ బీన్ తుగ్లక్, ప్రతాపరుద్రీయం, మంచుతెర తదితర నాటకాలలో నటించాడు. ప్రముఖ సినిమా నటులు కోట శ్రీనివాసరావు, నూతన్ ప్రసాద్, విద్యాసాగర్, దేవదాస్ కనకాల మొదలైనవారు ఇతని రంగస్థల మిత్రులు. 1973లో మద్రాసు ఫిలిం ఛాంబర్ ఆధ్వర్యంలో ప్రారంభమైన ఫిలిం ఇన్‌స్టిట్యూట్ మొదటి బ్యాచ్‌లో ఇతడు శిక్షణ పొందాడు. ఇతడు సినిమాలలో నటించడమే కాక కొన్ని చిత్రాలను నిర్మించాడు. ప్రస్తుతం టి.వి.సీరియల్స్ నిర్మాతగా, నటునిగా రాణిస్తున్నాడు.

## సినిమాల జాబితా
### నటుడిగా
* అంతులేని కథ (1976) - మొదటి సినిమా
* ముత్యాల పల్లకి (1976)
* అందమె ఆనందం (1977)
* ఆలుమగలు (1977)
* ఒక ఊరి కథ (1977)
* చిలకమ్మ చెప్పింది (1977)
* అంగడిబొమ్మ (1978)
* నాలాగ ఎందరో (1978)
* కుక్క కాటుకు చెప్పు దెబ్బ (1979)
* గుప్పెడు మనసు (1979)
* కుక్క (1980)
* నాగమల్లి (1980)
* నిజం (1980)
* యువతరం కదిలింది (1980)
* చట్టానికి కళ్లులేవు (1981)
* డాక్టర్ మాలతి (1982)
* సుబ్బారావుకి కోపంవచ్చింది (1982)
* పెళ్ళి చేసి చూపిస్తాం (1983)
* రంగులకల (1983)
* దేవాంతకుడు (1984)
* మానసవీణ (1984)
* రాక్షస సంహారం (1987)
* గ్యాంగ్ లీడర్ (1991)
* సూర్య ఐ.పి.ఎస్ (1992)
* హిట్లర్ (1997)
* జానకి వెడ్స్ శ్రీరామ్ (2003)
* జగద్గురు శ్రీ షిర్డీ సాయిబాబా (2009)
* ఒక్క క్షణం  (2010) - 100వ చిత్రం.
* తోలుబొమ్మలాట (2019)

### నిర్మాతగా
* దేవాంతకుడు (1984)
* ఇంటికో రుద్రమ్మ (1985)
* యముడికి మొగుడు (1988)
* పెళ్ళినీకు శుభం నాకు (1992)

### టెలివిజన్
* గిరిజా కళ్యాణం (జెమినీ టీవీ)

## మూలాలు

వర్గం:తెలుగు సినిమా నటులు
ఈశ్వరరావు (నటుడు)

**ఈశ్వరరావు**  తెలుగు సినిమా నటుడు. ఆయన స్వర్గం నరకంచిత్రం ద్వారా సినీరంగ ప్రవేశం చేశాడు. ఈ సినిమాతోనే మోహన్ బాబు కూడా వెండితెరపై అడుగుపెట్టాడు. తొలి చిత్రంతోనే ఈశ్వరరావు నంది అవార్డును అందుకున్నాడు. ఆయన 200కు పైగా సినిమాలలో నటించాడు. పలు టీవీ సీరియళ్లలో కూడా నటించి ప్రేక్షకులకు మెప్పించాడు.
[thumb|[స్వర్గం నరకం (సినిమా)|స్వర్గం నరకం|245x245px]]

## సినిమాలు
# స్వర్గం నరకం (1975)
# దేవతలారా దీవించండి (1977)
# కన్నవారిల్లు (1978)
# ఖైదీ నెం: 77 (1978)
# యుగపురుషుడు (1978)
# శభాష్ గోపి (1978)
# ఆడదంటే అలుసా (1979)
# తల్లిదీవెన (1980)
# మంచిని పెంచాలి (1980)
# ప్రేమాభిషేకం (1981)
# బంగారుబాట (1981)
# మినిస్టర్ మహాలక్ష్మి (1981)
# సంగీత (1981)
# ఈ కాలం కథ (1984)
# జయం మనదే (1986)
# దయామయుడు (1987)
# పున్నమి చంద్రుడు (1987)
# ప్రెసిడెంట్ గారి అబ్బాయి (1987)
# ఇన్స్‌పెక్టర్ ప్రతాప్ (1988)
# సంకెళ్ళు (1988)
# ఘరానా మొగుడు (1992)

## మరణం
2023 అక్టోబరు 31న ఈశ్వర్ రావు అమెరికాలోని మిషిగాన్ లో కన్నుమూసాడు.

## మూలాలు

## బయటిలింకులు
* 

వర్గం:తెలుగు సినిమా నటులు
వర్గం:2023 మరణాలు
కైగల్ జలపాతం

thumb|కౌండిన్య వన్యప్రాణి సంరక్షణ కేంద్రం
**కైగల్ జలపాతం** ఆంధ్ర ప్రదేశ్ రాష్ట్ర చిత్తూరు జిల్లాలో వున్నది.
## ఉనికి
ఈ జలపాతం కైగల్ గ్రామానికి  2.5 కిలోమీటర్ల దూరంలో ఉంది  ఇది సముద్ర మట్టానికి 633 మీటర్లు ఎత్తులో వున్నది. (2,079 అడుగులు)   స్థానికంగాదీనిని దుముకు జలపాతాలు అంటారు.  ఇక్కడి నీరు రాళ్లపైనుండి దుముకుతూ క్రింద పడుతుండడము వలన దీనికి ఆ పేరు వచ్చింది.  
## విశేషాలు
ఇది సహజ జలపాతం.    40 అడుగుల ఎత్తులో ఒక పెద్ద రాయి నుండి వస్తుంది. ఇది ఎల్లవేళలా ప్రవహిస్తుంటుంది.  కాని  వర్షాకాల సమయములో  ఇందులో ప్రవాహము ఎక్కువగా వుంటుంది.   జలపాతం క్రింద అనేక సహజ కొలనులు ఉన్నాయి. ఇది ఒక అరణ్య ప్రాంతము గనుక, అక్కడి వృక్షాలు, కొండలు, పక్షులు  ప్రకృతి దీని అందాన్ని ఇనుమడింప జేస్తున్నది. ఇది  కైగల్  ప్రవాహం ద్వారా ఏర్పడుతున్నది.  కౌండిన్య వన్యప్రాణుల అభయారణ్యంలో  ప్రవహించే రెండు ప్రవాహాలలో ఇది  ఒకటి.  రెండోది కౌండిన్య .  ఇది తీర్థం పంచాయితి, బైరెడ్డి పల్లి మండల క్రింద వస్తాయి.

ఈ జలపాతాన్నివర్షాకాలం జూన్ నుండి అక్టోబరు మద్యన  సందర్శించడానికి చాల బాగుంటుంది. ఈ పరిసర ప్రాంతాలు మంచి పిక్ నిక్ ప్రదేశము.  ఈ జలపాతం   దేవదొడ్డి, కైగల్ గ్రామం మధ్యలో ఉంది. కైగల్ వరకు బస్సులో వెళ్ళవచ్చు.    . ఇక్కడ నుండి, ఒక దాదాపు రెండు కిలోమీటర్ల  దట్టమైన  అరణ్యంలో కాలినడక దారిలో నడవాలి. అక్కడే ఈ జలపాతం వున్నది.
## మూలాలు

## ఇతర లింకులు
*Bird Santury
*AP Tourism
వర్గం:ఆంధ్రప్రదేశ్ జలపాతాలు
రాయదుర్గం కోట

**రాయదుర్గం కోట** ఆంధ్ర ప్రదేశ్ లో అనంతపురం జిల్లాలో రాయదుర్గంలో ఉంది. 
## ఉనికి
ఇది రాయదుర్గం బస్టాండు నుండి 2 కిలోమీటర్ల దూరంలో, అనంతపురం నుండి 99 కిలోమీటర్ల దూరంలో బళ్ళారి నుండి 53 కిమీ గుంతకల్ నుండి 95 కిలోమీటర్ల దూరంలో కర్నూలు నుండి 245 కిలోమీటర్ల దూరంలో హైదరాబాద్ నుండి 449 కిమీ దూరములో ఉంది. 
## చరిత్ర
ఆంధ్ర ప్రదేశ్ లోని అతి పురాతన కోటలలో ఇది ఒకటి. ఇది మద్య యుగములో నిర్మించిన కోట. ఇది 2727 అడుగుల ఎత్తు ఉంది. చారిత్రిక ఆధారల ప్రకారం ప్రకారం, రాయదుర్గం కోట జుంగా నాయకా, విజయనగర రాజుల యొక్క ఒక సేనాపతి నిర్మించారు. ఈ కోట తళ్లి కోట యుద్ధానంతరము వెంకటపతి నాయకుడు ద్వారా చాల వరకు పతిష్టం చేయ బడింది. టిప్పు సుల్తాన్ పాలనలో దీనిని గుత్తి సంస్థానంలో విలీనం చేశారు. .

రాయదుర్గం కోట విజయనగర రాజుల కాలంలో చాల కీలక పాత్ర పోషించింది. ఇది రాయదుర్గం పట్టణంలో ఒక కీలకమైన పర్యాటక ప్రాంతము. ఇక్కడ ఒక దశభుజ గణపతి విగ్రహమున్నది. ఇది ఏక శిలా విగ్రహము. ఇది కాక ఇక్కడ, ఎల్లమ్మ, ప్రసన్న వేంకటేశ్వర ఆలయము, వేణుగోపాల స్వామి ఆలయము, జంబుకేశ్వర ఆలయము వీరభద్ర ఆలయము కన్యకా పరమేశ్వారాలయము మున్నగు ఆలయాలున్నవి.

## మూలాలు

## ఇతర లింకులు

వర్గం:ఆంధ్రప్రదేశ్ కోటలు
వర్గం:ఆంధ్రప్రదేశ్ పర్యాటక ప్రదేశాలు
వర్గం:అనంతపురం జిల్లా పర్యాటక ప్రదేశాలు
వర్గం:అనంతపురం జిల్లా
వర్గం:అనంతపురం జిల్లా కోటలు
అడ్డాల నారాయణరావు

**అడ్డాల నారాయణరావు** తొలితరం హాస్యనటుడు, సినిమా దర్శకుడు.
## సినిమాల జాబితా
# వరవిక్రయం (1939) - నటుడు
# బాలనాగమ్మ (1942) - నటుడు
# అదృష్టదీపుడు (1950) - నటుడు
# ఆకాశరాజు - నటుడు
# మరదలు పెళ్ళి (1952) - నటుడు
# పక్కయింటి అమ్మాయి (1953) - నటుడు
# వదిన (1955) - నటుడు
# సంతోషం (1955) - నటుడు
# చింతామణి (1956) - నటుడు
# సమాజం (1960) - దర్శకుడు 
# అమాయకుడు (1968) - దర్శకుడు
# శ్రీ చాముండేశ్వరి మహిమ (1972) - దర్శకుడు

## మూలాలు

## ఇతర లింకులు
* 
వర్గం:తెలుగు సినిమా నటులు
వర్గం:తెలుగు సినిమా దర్శకులు
రోళ్ళపాడు వన్యప్రాణి సంరక్షణ కేంద్రం

**రోళ్లపాడు వన్య ప్రాణి సంరక్షణా కేంద్రం** ఆంధ్ర ప్రదేశ్ లోని నంద్యాల జిల్లాలో ఒక వన్యప్రాణి అభయారణ్యం.

ఇది కర్నూలు నుండి 45 కిలోమీటర్ల దూరంలో ఉంది. 6.14&nbsp;km 2 విస్తీర్ణం కలిగి ఈ అభయారణ్యము 1988 లో స్థాపించబడింది, ఇది ఒక అంతరించిపోతున్నపక్షి జాతులైన బట్టమేక పక్షులకు ఆంధ్ర ప్రదేశ్ లో ఆవాసముగా ఉంది. ఈ అభయారణ్యం ఎక్కువగా వేడిగా, పొడిగా వుండి విపరీత వాతావరణ పరిస్థితులు కలిగి అసమాన వర్షపాతంతో ఒక ఎత్తుపల్లాల కలిగి ఉంది. ఇది 290 మీటర్ల ఎత్తులో, ప్రతి సంవత్సరం వర్షపాతం 450 మి.మీ. కలిగి ఉంది.
## జంతుజాలం

రోళ్లపాడి అభయారణ్యం విభిన్న జంతుజాల జాతులకు నిలయం. ఈ అభయారణ్యములో నక్కలు, బోనెట్ కోతి, అడవి పిల్లులు, ఎలుగుబంట్లు, కృష్ణ జింకలు అధికంగా ఉన్నాయి. రక్త పింజరి, నాగుపాము వంటి పాము జాతులు ఈ అభయారణ్యంలో ఉన్నాయి. ఇక్కడ వున్న అల్గనూర్ జలాశయానికి 132 పక్షి జాతులు వలస వస్తుంటాయి.బట్టమేక పక్షి, ఫ్లోర్కాన్ తోపాటు ఇతర పక్షి జాతులకు ఇది నిలయము. బాతులు, డెమోయిసెల్లె క్రేన్లు, పాలపిట్టలు, అనేక గోరింక జాతులు, పాము గ్రద్దలు, శీతాకాలంలో వలస పక్షులు వస్తుంటాయి.

## ఆందోళన
అభయారణ్యంలో కృష్ణ జింక జనాభా పెరుగుదల బట్టమేక పక్షుల సంఖ్యలో పతనం గమనించారు. ఇక్కడ గడ్డిమైదానాలు, పొదలు కనుమరుగవుతుండడం వలన పక్షులకు ఆహారము తక్కువై కొన్ని రకాల పక్షుల మనుగడకు ప్రమాదమేర్పడినట్లు గమనించారు. 1980 లో బట్టమేక పక్షుల సంరక్షణకు ఇది అనుకూలమయిన ప్రాంతంగా గుర్తించారు. బట్టమేక పక్షుల జనాభా ఇటీవల పడిపోవడం ఇటీవలి సంవత్సరాలలో తీవ్రమైన ఎదురుదెబ్బలు తగలడంతో వాటి రక్షణ కష్టతరమైనది. తరచుగా అభయారణ్యం యొక్క సరిహద్దులు దాటి వ్యవసాయ భూములను విస్తరించడము, ఈ అభయారణ్యానికి వ్యతిరేకంగా ప్రజల ఆందోళనలు, ఈ పక్షి జాతుల క్షీణతకు దారితీసింది. అభయారణ్యం ఆవరణం లోపల పశువుల మేతకు రావడం కూడా బట్టమేక పక్షుల సంతానోత్పత్తిని ప్రభావితం చేసింది. అభయారణ్యం యొక్క అంచున తెలుగు గంగ కాలువ నిర్మాణము కూడా ఒక కారణము. ఇలా అనేక కారణాల వల్ల నక్కలు, ఫ్లోర్కాన్, పాము గ్రద్దలు ఇటీవలి సంవత్సరాలలో అభయారణ్యంలో కానరాలేదు.

## మూలాలు

వర్గం:ఆంధ్రప్రదేశ్ అడవులు
వర్గం:నంద్యాల జిల్లా పర్యాటక ప్రదేశాలు
వర్గం:పక్షి సంరక్షణా కేంద్రములు
రాజబాబు నటించిన తెలుగు సినిమాల జాబితా

ప్రముఖ హాస్యనటుడు రాజబాబు నటించిన సినిమాల పాక్షిక జాబితా:

వర్గం:సినిమా నటుల సినిమా జాబితాలు
వర్గం:రాజబాబు నటించిన సినిమాలు
సత్యవోలు రామలింగేశ్వర స్వామి దేవాలయం

**సత్యవోలు రామలింగేశ్వర స్వామి దేవాలయం** ప్రకాశం జిల్లా, రాచర్ల మండలం, [గిద్దలూరు (ప్రకాశం జిల్లా)|[గిద్దలూరు]]పట్టణానికి 8 కిలో మీటర్ల దూరంలో ఉన్న సత్యవోలు గ్రామంలో ఉన్న ఒక శివాలయం. ఈ ఆలయాన్ని క్రీ. శ ఆరవ శతాబ్దంలో బాదామి చాళుక్యులు నిర్మించినట్లు చారిత్రక ఆధారాలున్నాయి. భారత ప్రభుత్వం ఈ ఆలయాన్ని జాతీయ వారసత్వ సంపదగా ప్రకటించింది.

మహాశివరాత్రి పర్వదినాల్లో భక్తులు ఎక్కువగా సందర్శిస్తుంటారు.

## చరిత్ర
ఈ ఆలయంలో పాండవుల వారసుడైన జనమేజయుడు శివలింగాన్ని ప్రతిష్ఠించాడని విశ్వాసం. ఇక్కడ రామలింగేశ్వర ఆలయంతో పాటు భీమలింగేశ్వర ఆలయం కూడా ఉంది.

## నిర్మాణం
ఈ ఆలయ ప్రాంగణంలో ఆరు శివాలయాలున్నాయి. ఇందులో భీమేశ్వర ఆలయం అతి పెద్దది. దీని ముఖ ద్వారం తూర్పు వైపున ఉంది. మహా మండపానికి తూర్పు, దక్షిణ, పశ్చిమ ద్వారాల గుండా భక్తులు వచ్చి పోయే వీలుంది.

ఈ ఆలయంలో పెద్ద మండపం, గర్భగుడి, అంతరాళం ప్రధాన భాగాలు. ఆలయానికి దక్షిణంగా నాలుగు చేతులున్న దేవతా మూర్తి ఉంది. అంతరాళ శిఖరంపై రాతి కలశం ఉంది. మండపంలో ఉన్న నాలుగ స్తంభాలపై అందమైన శిల్పాలు చెక్కబడి ఉన్నాయి. దేవాలయ మధ్య భాగంలో నటరాజ విగ్రహం కూడా ఉంది. ఈ ఆలయ నిర్మాణంలో మహానంది ఆలయం నిర్మాణ శైలి కనిపిస్తుంది. మహానంది ఆలయాన్ని కూడా చాళుక్యులే నిర్మించారు.

బాగా ఎత్తుగా నిర్మించబడిన ఈ ఆలయ గర్భగుడి మధ్యలో రామలింగేశ్వర రూపమైన శివలింగం ఉంది. గర్భగుడి గోడలపై ఉన్న గూళ్ళలో ఈశ్వరుని విగ్రహం, లింగోద్భవ మూర్తి, దుర్గా దేవి ప్రతిమలు ఉన్నాయి.

ఈ ఆలయాన్ని సందర్శించడానికి చుట్టు పక్కల ప్రాంతాల వారే కాక దూర ప్రాంతాలనుంచి కూడా భక్తులు వస్తుంటారు. మహాశివరాత్రి లాంటి పర్వదినాల్లో భక్తుల తాకిడి అధికంగా ఉంటుంది.

## మూలాలు

వర్గం:ఆంధ్రప్రదేశ్ దేవాలయాలు
ఎలగందల్ కోట

**ఎలగందల్ కోట** తెలంగాణ రాష్ట్రం, కరీంనగర్ జిల్లాలోని ఎలగందల్ గ్రామంలో ఉంది. కరీంనగర్‌కు 10 కిలోమీటర్ల దూరంలో  సిరిసిల్ల జిల్లా రోడ్డు మార్గంలో మానేరు నదీతీరంలో అడివి మధ్య సుందర ప్రకృతిక నేపథ్యంలో ఉన్న ఈ కోట ఒకప్పుడు కుతుబ్ షాహీ వంశము, మొఘల్ సామ్రాజ్యం, హైదరాబాద్ నిజాం నియంత్రణలో ఉండేది. నిజాం పాలనలో ఈ కోట కరీంనగర్ కు ప్రధాన కార్యాలయంగా ఉండేది. కరీంనగర్ జిల్లాలో చారిత్రకంగా ఈ ప్రదేశం అయిదు సామ్రాజ్యాల చేత పాలించబడింది. పురాతన జ్ఞాపక చిహ్నాలు కొండశిఖరాన ఉన్న కోట, తూర్పు ద్వారానికి వెలుపల ఉన్న బృందావన సరసు 1774 ఎ డి ఫాఫర్ -ఉద్ - దౌలా చేత నిర్మించబడింది.

ముస్లిమ్ సన్యాసులైన సైయద్ షాహ్ మునావర్ క్వాద్రి సాహెబ్, దూలా షాహ్ సాహెబ్, సయద్ మరూఫ్ సాహెబ్, షాహ్ తాలిబ్ బిస్మిల్లా సాహెబ్, వాలి హైదర్ సాహెబ్ సమాధులు కదిలించినప్పుడు అక్కడ ఉన్న మినార్లు ఉఉగుతాయి. ఉన్నత పాఠశాల వద్ద మరోరెండు మీనార్లు ఉన్నాయి. ఈ మీనార్లు ఎక్కడానికి లోపలి నుండి మెట్లు ఉన్నాయి.

కరీంనగర్-వేములవాడ రహదారిలో ఎలగందల్ కోట నుండి మానకొండూరు వరకు 9 కిలోమీటర్లు మేర రహస్య సొరంగం ఉందని నమ్ముతారు.

## చరిత్ర
ఎలగందల్ కోటను వెలగందుల అని కూడా పిలుస్తారు. దీనిని కాకతీయుల (1083-1323) కాలంలో నిర్మించారు. యోధులైన ముసునూరి నాయక్, రాచర్ల పద్మనాయక్ లు దీనిని దృఢంగా చేశారు. 16 వ శతాబ్దంలో కుతుబ్ షాహి వంశస్థులు ఈ కోటను ఆక్రమించుకొని, క్యుయినముల్ ఉల్ ను కమాండర్ గా నియమించారు. తదనంతరం, మొఘల్ సామ్రాజ్య ఆధీనంలోకి వెళ్లింది. హైదరాబాద్ నిజాం ఉల్ ముల్క్ నిజాం అసఫ్జాహ్ I (1724-1748), ముగర్రాబ్ ఖాన్ హయాంలలో, అమిన్ ఖాన్ ఎలగందల్ కు ఖిలేదార్ గా నియమించబడ్డాడు. నవాబ్ సలాబత్ జంగ్ హయాంలో మిర్జా ఇబ్రహీం దంసా ఖిలేదార్ అయ్యాడు. సికందర్ ఝా (1803-1823) హయాంలో 1754 లో దంసా ఈ కోటను పునర్నిర్మాణం చేశాడు. బహదూర్ ఖాన్, కరీముద్దీన్ లు తరువాతికాలంలో ఖిలేదార్లుగా పనిచేశారు. కరీముద్దీన్ పేరుమీద కరీంనగర్ గా మారింది. 1905 లో జిల్లాల పునర్వ్యవస్థీకరణ సందర్భంగా, ఆరవ నిజాం మహాబుబ్ ఆలీ ఖాన్ జిల్లా కేంద్రాన్ని ఎలగందల్ నుండి కరీంనగర్ కి మార్చారు.

శత్రువుల నుండి దాడులను నిరోధించడానికి ఎలగందల్ పాలకులు కోట చుట్టూ సుమారు 5 మీటర్లు (16 అడుగులు) వెడల్పు, 4 మీటర్లు (13 అడుగులు) లోతైన నీటి కందకాన్ని ఏర్పాటుచేసి అందులో మొసళ్లను వదిలేవారు.

ఈద్ ప్రార్థనల కొరకు ప్రత్యేక మసీదును కూడా ఈ కోటలో నిర్మించారు.

## గుర్తించదగిన సైట్లు
ఎలగందల్ గ్రామం కరీంనగర్ నుండి 15 కిమీ దూరంలో ఉంది. ఇది ఒక చారిత్రక ప్రదేశం.
* కొండ మీదవున్న కోటను ఎలగందల్ కోట అంటారు.
* 1754 లో జఫర్-ఉద్-దౌలా కోట యొక్క తూర్పు ద్వారం దగ్గర బృందావన్ ట్యాంక్ ను నిర్మించాడు.
* దో మీనార్. దో మీనార్ ను ముస్లిం మతం రాజులు (నిజాములు) చే నిర్మించారు. ఇది చార్మినార్ స్తంభాల ఎత్తున్న రెండు పొడవైన స్తంభాలతో ఉంటుంది.

## ఇవికూడా చూడండి
* తెలంగాణ కోటలు

## మూలాలు

వర్గం:తెలంగాణ కోటలు
టైడా

**టైడా** విశాఖపట్నంకు సమీపంలో తూర్పుకనుమల్లో దట్టమైన అడవుల్లో ఉన్న కుగ్రామం. ఇది విశాఖ నుంచి అరకు వెళ్ళే దారిలో విశాఖ నుంచి సుమారు 75 కిలోమీటర్ల దూరంలో ఉంది. ఈ ప్రాంతం అనేక వృక్ష, జంతు జాతులకు ఆలవాలం. ఇక్కడ ఆంధ్రప్రదేశ్ పర్యాటక శాఖ, అటవీ శాఖ సంయుక్తంగా *జంగిల్ బెల్స్ నేచర్ క్యాంప్* పేరుతో ఒక కుటీరాన్ని నిర్మించారు. సుమారు ఐదు ఎకరాల్లో విస్తరించబడి ఉన్న 18 కాటేజీలు ఒక పర్యావరణ హిత ప్రాజెక్టు. అంటే పర్యావరణానికి హాని చేయకుండా పర్యాటకులను ఆకట్టుకునేందుకు చేసిన ఏర్పాటు. ఇక్కడి నుంచి చూస్తే అందమైన తూర్పు కనుమలను దర్శించుకోవచ్చు. పర్వతారోహణకు, వివిధ రకాలైన పక్షుల్ని సందర్శించేందుకు ఏర్పాట్లున్నాయి. బాణాలతో విలువిద్యను పరీక్షించుకోవడానికి కూడా సౌకర్యం ఉంది. బస చేయడానికి చుట్టూరా ప్రశాంతమైన వాతావరణంలో అందమైన కుటీరాలు నిర్మించారు. ఇంకా చెక్కతో చేసిన గుడిసెలు, చెట్లపై ఇళ్ళు ఉన్నాయి.

ఈ క్యాంపు నుంచి ఉదయాన్నే నాలుగు కిలోమీటర్లు నడిస్తే దట్టమైన అడవిలోకి చేరుకోవచ్చు. దారిలో కొన్ని గిరిజన గ్రామాలు కూడా సందర్శించవచ్చు.


దస్త్రం:Araku Valley.jpg|అరకు లోయ
దస్త్రం:Vizag araku tyda 23.12.1 - 30.12.12 290.jpg|టైడా
దస్త్రం:Tyda train Station near Araku Valley.jpg|టైడా స్టేషన్
దస్త్రం:Vizag araku tyda 23.12.1 - 30.12.12 339.jpg|టైడా
దస్త్రం:Baby Monkey with mama.jpg|బేబీ మంకీ అమ్మతో..


## ప్రయాణ సౌకర్యాలు
ఈ గ్రామంల్ అరకు నుంచి 40 కిలోమీటర్ల దూరంలోనూ, విశాఖపట్నం నుంచి 75 కిలోమీటర్ల దూరంలోనూ ఉంది. హైదరాబాదు నుంచి సుమారు 630 కిలోమీటర్లు. విశాఖ పట్నం నుంచి అరకు వెళ్ళే రైళ్ళు ఇక్కడ ఆగుతాయి.

## మూలాలు

వర్గం:పర్యాటక ప్రదేశాలు
వర్గం:ఆంధ్రప్రదేశ్ పర్యాటక ప్రదేశాలు
వర్గం:విశాఖపట్నం జిల్లా పర్యాటక ప్రదేశాలు
కాజోల్ సినిమాల జాబితా

alt=A picture of Kajol, looking away from the camera.|thumb|మై నేమ్ ఈజ్ ఖాన్(2010) సినిమా ఫంక్షన్ లో కాజోల్.
**[[కాజోల్]] **ప్రముఖ బాలీవుడ్ నటి. 1992లో బెఖుదీ సినిమాతో తెరంగేట్రం  చేశారు ఆమె. ఈ సినిమా పెద్దగా హిట్ కాలేదు. కానీ ఆమె నటనకు మాత్రం మంచి స్పందన వచ్చింది. 1993లో షారుఖ్ ఖాన్ తో కలసి బాజీగర్ సినిమాలో నటించారు ఆమె. ఆ సినిమా విజయం సాధించింది. 1994లో ఆమె చేసిన ఉధార్ కీ జిందగీ సినిమాలోని నటనకు ఆమె విమర్శకుల ప్రశంసలు అందుకున్నారు. ఆ తరువాత అక్షయ్ కుమార్, సైఫ్ అలీ ఖాన్ లతో కలసి యే దిల్లగీ సినిమాలో నటించారు ఆమె. 1995లో ఆమె ఐదు చిత్రాల్లో నటించారు. కరణ్ అర్జున్, దిల్ వాలే దుల్హనియా లేజాయేంగే వంటి సినిమాల్లో ఆమె నటనకు ప్రశంసలు లభించడమే కాక, ఈ రెండూ ఆ సంవత్సరానికిగానూ అత్యంత ఎక్కువ వసూళ్ళు సాధించిన చిత్రాలుగా నిలిచాయి. అదే ఏడాది హల్ చల్, గుండారాజ్ వంటి సినిమాల్లోనూ కనిపించారామె. 1996లో బంబై కా బాబు సినిమాలో నటించారు కాజోల్. కానీ ఆ సినిమా ఫ్లాప్ అయింది.

## Notes

### Footnotes



### మూలాలు



వర్గం:నటీమణుల సినిమా జాబితాలు
బ్యాటరీ ఛార్జర్

**బ్యాటరీ ఛార్జర్** (**battery charger**, **recharger** - **రీఛార్జర్**) అనేది ఎలెక్ట్రిక్ కరెంట్ ద్వారా ఛార్జింగ్ నిల్వ ఉంచేందుకు సెకండరీ సెల్ లేదా రీచార్జబుల్ బ్యాటరీ లోకి ఛార్జింగ్ ను ఎక్కించేందుకు ఉపయోగించే ఒక పరికరం. ఛార్జింగ్ పెట్టాల్సిన సమయమనేది బ్యాటరీ ఛార్జర్, రీచార్జబుల్ బ్యాటరీ యొక్క పరిమాణం, రకం పై ఆధారపడి ఉంటుంది. ఛార్జర్ ద్వారా ఛార్జింగ్ ఎక్కడం పూర్తయిన తరువాత ఛార్జర్ నుంచి సెల్ ను వేరు చేయాలి, ఛార్జింగ్ పూర్తిగా నిండిన తరువాత ఛార్జర్ వేరు చేయడం ద్వారా రీఛార్జబుల్ బ్యాటరీలు ఎక్కువకాలం మన్నుతాయి, అంతేకాకుండా బ్యాటరీలోని ఛార్జింగ్ తరచూ తగ్గుతూ, పెరుగుతూ ఉండటం వలన మరింత ఎక్కువకాలం మన్నుతాయి. ఛార్జింగ్ పూర్తిగా నిండిన తరువాత కూడా ఛార్జింగ్ లోనే ఉంచినట్లయితే బ్యాటరీలు వేడేక్కుతాయి, కొన్నిసార్లు నాసిరకం బ్యాటరీల కారణంగా ప్రేలే ప్రమాదం కూడా ఉంది.

## మూలాలు

వర్గం:బ్యాటరీ ఛార్జర్లు
వర్గం:బ్యాటరీ
విద్యాసాగర్ డిస్కోగ్రాఫీ

ఇది భారతీయ సినీ సంగీత దర్శకుడు **విద్యాసాగర్** సంగీత ప్రస్థానం.
## సంగీతం అందించిన సినిమాలు

### 2010s

### 2000s

### 1990s

### 1980s

## ప్రస్తావనలు

## అదనపు లంకెలు
* Vidyasagar Official Website
* 

వర్గం:జాబితాలు